

**R O M Â N I A** Inițiator

**JUDEŢUL MUREŞ** Primar

MUNICIPIULTÂRGU MUREŞ Soós Zoltán

DIRECŢIA Activităţi Social-Culturale Patrimoniale şi Comerciale

SERVICIUL Activităţi Culturale, Sportive, Tineret şi Locativ

Nr.49223 din 21.07.2023

**REFERAT DE APROBARE**

privind încheierea unui acord de colaborare între Municipiul Târgu Mureș și Asociația Regio din Transilvania-Erdélyi Regio Egyesület în vederea organizării în parteneriat a competiției de interes public local ”Turul ciclist al Ținutului Secuiesc 2023-ediția a XVII-a”

Prin adresa înregistrată cu nr. 43292/27.06.2023 Asociația Regio din Transilvania-Erdélyi Regio Egyesület din Odorheiu Secuiesc solicită încheierea unui parteneriat în vederea organizării celei de a XVII-a ediții a Turului ciclist al Ținutului Secuiesc, competiție organizată în perioada 9-12 august 2023 de Direcția Județeană de Sport Harghita (cu care Municipiul Târgu Mureș este în litigiu) în parteneriat cu Asociația Regio din Transilvania-Erdélyi Regio Egyesület.

Conform documentației depuse, caravana va sosi la Târgu Mureș în data de 11 august 2023 urmând ca în data de 12 august să continue deplasarea spre Miercurea Ciuc. Bugetul general al competiției este de 1.100.000 lei, din care asociația solicită din partea Municipiului Târgu Mureș suma de 100.000 lei.

În Bugetul pe anul 2023 al Municipiului Târgu Mureș la Capitolul 67.02.05.01. Sport, Titlul X, pct. 3 ”Parteneriate sportive” pentru parteneriate sportive a fost aprobată suma totală de 1.000.000 lei

Având în vedere cele menționate mai sus, supunem spre dezbatere Consiliului local, în calitate de organ deliberativ, oportunitatea aprobării proiectului de hotărâre privind încheierea unui acord de colaborare între Municipiul Târgu Mureș și Asociația Regio din Transilvania-Erdélyi Regio Egyesület în vederea organizării în parteneriat a competiției de interes public local ”Turul ciclist al Ținutului Secuiesc 2023-ediția a XVII-a”.

Anexe:

* Solicitarea Asociației Regio din Transilvania-Erdélyi Regio Egyesület;
* Descrierea detaliată a competiției Turul ciclist al Ținutului Secuiesc;
* Bugetul general al competiției și bugetul pentru data de 11-12 august 2023;
* Documentele de înființare ale Asociației Regio din Transilvania-Erdélyi Regio Egyesület.

Director ex. adj Șef serviciu

*Blaga Zătreanu Cosmin Marina Ciugudean*

Proiect

**R O M Â N I A**

**JUDEŢUL MUREŞ**

**CONSILIUL LOCAL MUNICIPAL TÂRGU MUREŞ**

Iniţiator

Primar,

Soós Zoltán

**H O T Ă R Â R E A nr. \_\_\_\_\_\_**

**din \_\_\_\_\_\_\_\_\_\_\_\_\_\_\_\_\_\_\_\_\_ 2023**

privind încheierea unui acord de colaborare între Municipiul Târgu Mureș și Asociația Regio din Transilvania-Erdélyi Regio Egyesület în vederea organizării în parteneriat a competiției de interes public local ”Turul ciclist al Ținutului Secuiesc 2023-ediția a XVII-a”

**Având în vedere**:

1. Referatul de aprobare nr. 49223/21.07.2023, inițiat de Primar prin Direcția Activităţi Social-Culturale, Patrimoniale şi Comerciale privind încheierea unui acord de colaborare între Municipiul Târgu Mureș și Asociația Regio din Transilvania-Erdélyi Regio Egyesület în vederea organizării în parteneriat a competiției de interes public local ”Turul ciclist al Ținutului Secuiesc 2023-ediția a XVII-a”;
2. Raportul de specialitate nr. \_\_\_\_\_\_\_\_\_\_\_\_\_\_\_\_ al Direcției Juridice, Contecios Administrativ și Administrație Publică Locală;
3. Raportul de specialitate nr. \_\_\_\_\_\_\_\_\_\_\_\_\_\_\_\_ al Direcției Economice;
4. Raportul Comisiilor de specialitate din cadrul Consiliului local municipal Târgu Mureş

**În conformitate cu prevederile:**

1. HCL Târgu Mureş nr. 36/2023 privind aprobarea bugetului Unităţii Administrativ Teritoriale - Municipiul Târgu Mureş pe anul 2023;
2. Art.3 alin. (1) din Legea nr. 69/2000- Legea educației fizice și sportului, cu modificările și completările ulterioare;
3. Art.14, alin. (4) din Legea 273/2006 privind finanțele publice locale, cu modificările și completările ulterioare.

În temeiul prevederilor art.129 alin. (1), alin. (2) lit. “d” și ,,e”, alin. (7) lit. ,,f”, alin. (9) lit. ,,a”, art. 196 alin. (1) din lit. “a” şi ale art. 243 alin.(1), lit. “a” din OUG nr.57/2019 privind Codul Administrativ, cu modificările și completările ulterioare,

**H o t ă r ă ş t e :**

Art. 1. Se aprobă încheierea unui acord de colaborare între Municipiul Târgu Mureș și Asociația Regio din Transilvania-Erdélyi Regio Egyesület în vederea organizării în parteneriat a competiției de interes public local ”Turul ciclist al Ținutului Secuiesc 2023-ediția a XVII-a”, conform modelului de Acord de Colaborare cuprins în anexă, care face parte integrantă din prezenta hotărâre.

Art. 2. Se aprobă alocarea sumei de \_\_\_\_\_\_\_\_\_\_\_\_\_\_\_\_\_ lei din bugetul UAT Târgu Mureș pentru sprijinirea organizării competiției ”Turul ciclist al Ținutului Secuiesc 2023-ediția a XVII-a”.

Art. 3. Cu aducerea la îndeplinire a prevederilor prezentei hotărâri se încredințează Executivul Municipiului Târgu Mureş prin Direcția Activităţi Social-Culturale Patrimoniale şi Comerciale – Serviciul activități culturale, sportive, de tineret și locativ și Direcția economică.

**Art. 4.** În conformitate cu prevederile art. 252, alin. 1, lit.,, c” și ale art. 255 din O.U.G. nr. 57/2019 privind Codul Administrativ precum și ale art. 3, alin. 1 din Legea nr. 554/2004, privind contenciosul administrativ, prezenta Hotărâre se înaintează Prefectului Judeţului Mureş pentru exercitarea controlului de legalitate.

**Art. 5.** Prezenta hotărâre se comunică:

* Direcției Activităţi Social-Culturale Patrimoniale şi Comerciale – Serviciul Activități culturale, sportive, de tineret și locativ.
* Direcției Economice.
* Asociației Regio din Transilvania-Erdélyi Regio Egyesület.

**Viză de legalitate,**

**Secretar general al Municipiului Târgu Mureș,**

**Bordi Kinga**